LT Europos Sąjungos oficialusis leidinys C 137/12

Paraiškos dėl registravimo paskelbimas pagal Reglamento (EEB) Nr. 2081/92 dėl geografinių nuorodų ir kilmės vietos nuorodų apsaugos 6 straipsnio 2 dalį

(2005/C 137/11)

Šis paskelbimas suteikia teisę pateikti protestą pagal minėto reglamento 7 ir 12d straipsnius. Protestą dėl šios paraiškos per 6 mėnesius nuo paskelbimo reikia pateikti tarpininkaujant valstybės narės kompetetingai institucijai, PPO valstybei narei arba trečiajai šaliai, pripažintai pagal 12 straipsnio 3 dalį. Šiame paskelbime, ypač jo 4.6 punkte, nurodomi paraišką pagrindžiantys duomenys pagal Reglamento (EEB) Nr. 2081/92 nuostatas.

STANDARTINĖ SANTRAUKA

TARYBOS REGLAMENTAS (EEB) Nr. 2081/92

„FICO BIANCO DEL CILENTO“

EB NR: IT/00282/14.3.2003

SKVN ( X ) SGN ( )

Šis dokumentas yra informacijai skirta apibendrinamoji santrauka. Išsami informacija, ypač galinti dominti gamintojus, kurių gaminiams taikoma atitinkama SKVN ir SGN, pateikiama išsamioje produkto specifikacijoje, kurios reikėtų teirautis nacionalinėse institucijose, asociacijose ar kompetentingose Europos Komisijos tarnybose (1).

1. Kompetentinga valstybės narės įstaiga:

Pavadinimas: Ministry for Agricultural and Forestry Policies Adresas: Via XX Settembre, 20 — I-00187 Rome Telefonas (39 06) 481 99 68 Faksas (39 06) 42 01 31 26 El. paštas: qtc3@politicheagricole.it

2. Pareiškėjų grupė:

2.1. Pavadinimas: Consorzio per la Tutela e la Valorizzazione del Fico Bianco del Cilento 2.2. Adresas: Via S. Marco, 118 — I-84043 Agropoli (Sa) Telefonas (39 08) 28 72 27 99 2.3. Sudėtis: gamintojai ir (arba) perdirbėjai (X) kita ( )

3. Produkto rūšis:

klasė 1.6: natūralūs ir perdirbti vaisiai, daržovės ir javai.

4. Specifikacijos aprašymas:

(4 straipsnio 2 dalies reikalavimų santrauka)

4.1. Pavadinimas: „Fico bianco del Cilento“

4.2. Aprašymas: Saugomos kilmės vietos nuorodos (SKVN) „Fico Bianco del Cilento“ reiškia džiovintą Ficus carica domestica L. veislių vaisių — su iš natūralių veislių išvestu Dottato susiję biotipai.

Produktas būna su odele ar be jos (fichi mondi), o jam būdingos savybės yra šios:

figoms su odele: vienoda nuo lengvai geltonos iki geltonos spalva;

termiškai apdorotoms figoms su odele: tamsiai geltona;

fichi mondi: labai nežymi, artima baltai spalva;

minkštimas: ypač minkštos konsistencijos su didžia dalimi tuščiais lukštavaisiais, beveik visiškai užpildytu viduriu ir gintaro geltonumo spalvos;

dydis: figų su odele skaičius viename kilograme neturi viršyti 70 vnt., fichi mondi skaičius viename kilograme neturi viršyti 85 vnt.;

drėgmė: didžiausia leistina 26 %;

sukraus kiekis — mažiausia vertė 100 g sausosios medžiagos masės svorio:

— gliukozės: 21,8 g

— fruktozės: 23,2 g

— sacharozės: 0,1 g

trūkumai: produktui neturėtų pakenkti vabzdžiai jį sužalodami, pelėsiai ar kitos priežastys; kamščio susiformavimas yra priimtinas, bet gali padengti ne daugiau kaip 5 % vaisiaus paviršiaus.

Vaisių leidžiama užpildyti kitais ingredientais: migdolais, graikiniais riešutais, lazdyno riešutais, paprastojo pankolio sėklomis ar citrusinių vaisių žievelėmis. Parduodamo produkto užpildas neturi viršyti 10 %, o šių ingredientų kilmė gamybos teritorijoje, toliau apibrėžta 4.3 punkte, turi būti įrodyta.

Džiovintos figos gali būti pakuojamos pabiros ir be apsaugos priemonių į įvairią tarą (cilindro pavidalo, su kamštiniais dangteliais, apskritimo pavidalo, maišelius), kurios svoris siektų nuo 125 g iki 1 kg. Dideliais kiekiais nuo 1 kg iki 20 kg jos gali būti įpakuotos į iš augalų pagamintas dėžes. 125 g — 1 kg pakuose figos gali būti atvertos ir sukibusios minkštimo vietose; jos taip pat gali būti suvertos ant medinių iešmų ir užpildytos pirmiau minėtais ingredientais. Paketai gali būti papuošti laurų lapais.

4.3. Geografinė vietovė: Cilento yra Campania geografinė vietovė prie Tyrėnijos jūros tarp Sele įplaukos Salerno įlankoje ir Bussento įplaukos Policastro įlankoje; šiaurėje ji ribojasi su Alburno ir Cervati kalnų masyvais. Produkto specifikacijoje yra išvardintos provincijos, kurių teritorijose vykdoma gamyba.

4.4. Kilmės vietos įrodymas: Visi gamybos etapai turi būti kontroliuojami, kiekvienu atveju įforminant gaunamus (input) ir išvežamus (output) produktus. Tokiu būdu ir specialiuose kontrolės įstaigos registruose įregistruojant gamintojus, žemės sklypus, kuriuose auginamos figos, perdirbėjus ir pakuotojus, garantuojamas produkto atsekamumas (nuo vieno gamybos grandinės galo iki kito, abiem kryptim).

Produkto specifikacijoje ir atitinkamame kontrolės plane nurodyta, kad visus tinkamai įregistruotus fizinius ir juridinius asmenis kontroliuos kontrolės įstaiga. Kontrolės įstaigai nustačius neatitikimą, net jei jis būtų pastebėtas viename gamybos etape, produktas negali būti parduotas paženklintas „Fico Bianco del Cilento“ paženklintas saugoma geografine nuoroda.

4.5. Gamybos būdas: Produkto specifikacijoje, be kita ko, nurodoma, kad sodinimo tankumas negali būti didesnis kaip 700 medžių hektare. Vaisiai turi būti džiovinami saulės šviesoje, taip pat pasinaudojant tam tikrus metodus, apsaugančius šviesoje esančius vaisius: iš plastmasine plėvele dengtas, mažiausiai dviejų metrų aukščio, galerijas ir (arba) mirkant vaisius karšto vandens ir 2 % tirpale.

Gamybos, perdirbimo ir pakavimo etapai turi būti vykdomi 4.3 punkte aprašytoje gamybos geografinėje vietovėje.

4.6. Sąsajos su geografine vietove: Dirvožemis ir atmosferos sąlygos (saikinga jūros įtaka, Apeninų kalnų sudaroma uždanga nuo žiemos laikotarpio oro srovių iš šiaurės–rytų pusės, dirvožemio derlingumas ir puikus kritulių periodiškumas), per tūkstantmetį sukaupta patirtis taikant nesudėtingus auginimo metodus ir visiškas medžių prisitaikymas prie natūralių krašto gamtinių sąlygų, prisidėjo gerinant Cilento džiovintų figų organoleptines savybes, ypač vertinamas vartotojų. Be to, šis medis yra būdingas Cilento kaimiškam vietovės kraštovaizdžiui.

Baltosios figos auginimas Cilento vietovėje siekia senus, tikriausiai ankstesnius už graikų antikos, laikus, kai pradėjo plisti Italijoje pirmųjų Artimųjų Rytų civilizacijų prekybinių kelionių metu. Pirmasis Cato, vėliau Varro aprašė, kaip džiovintos figos, kaip lauko darbininkų maistas buvo vartojamos Cilento ir Lucania kraštuose.

4.7. Kontrolės įstaiga:

Pavadinimas: IS.ME.CERT. Adresas: via G. Porzio centro Direzionale Isola G1 scala C — I-80143 Napoli

4.8. Ženklinimas etiketėmis: Pakuotė turi būti ženklinama etiketėmis su įrašu „FICO BIANCO DEL CILENTO“ ir „DENOMINAZIONE DI ORIGINE PROTETTA“ ar trumpiniu „D.O.P.“, visomis, mažiausiai du kartus didesnėmis už kitas raides, spausdintinėmis raidėmis. Aiškiai matomos turi būti šios sudaromosios etiketės įrašo dalys:

pakuotojo vardas (pavardė), įmonės pavadinimas ir adresas;

figų gamybos metai;

grynasis svoris kilmės vietoje;

logotipas — kurio išsamaus aprašymo reikėtų ieškoti produkto specifikacijoje — susiejantis su įvaizdžiu, kuris nuolat turi būti naudojamas su saugoma kilmės nuoroda. Jis vaizduoja tris stilizuotas brandžias figas, atspindėdamas laipsnišką džiūstančio vaisiaus spalvų kaitą žaliame fone, kuriuo menami laukai. Dešinėje piešinio pusėje, šalia vaisiaus — matoma dorėninio stiliaus graikiškos kolonos dalis. Kairėje pusėje, viršuje fone matoma žydro dangaus juosta ir ant figų iš saulės disko krentantys spinduliai.

Kad SKVN būtų panaudotas pagal 4.1 punkto nuostatas, negali būti naudojami jokie kiti apibūdinimai, išskyrus nurodytus šioje specifikacijoje, įskaitant būdvardžius tipo, gusto, uso, selezionato, scelto ir į juos panašius.

Produktai, kurių pagrindinis ingredientas yra „Fico Bianco Del Cilento“ SKVN, net jei jie yra apdorojami ir perdirbami, vartojimui gali būti pateikiami pakuotėje nurodant nuorodą be Bendrijos logotipo, su sąlyga, kad:

patvirtintas „Fico Bianco Del Cilento“ SKVN yra vienintelė gaminyje esanti figų veislė;

„Fico Bianco Del Cilento“ SKVN naudotojams leidimą suteikė intelektinės nuosavybės teisių, susijusių su „Fico Bianco Del Cilento“ SKVN įregistravimu, turėtojai, susibūrę į asociaciją SKVN saugoti, kurią pripažįsta Žemės ūkio ir miškininkystės politikos ministerija. Ši asociacija naudotojus įtrauks į specialius registrus ir kontroliuos, ar teisingai naudojamasi saugoma nuoroda. Jei pripažintos asociacijos nėra, pirmiau minėtas užduotis vykdys už Reglamento (EEB) Nr. 2081/92 įgyvendinimą atsakinga nacionalinė institucija — Žemės ūkio ir miškininkystės politikos ministerija.

Jei „Fico Bianco Del Cilento“ SKVN naudojama kartu su kitais ingredientais, pagal galiojančias taisykles, ją leidžiama minėti tik kaip vieną iš jos turinčio produkto sudaromųjų dalių arba leidžiama nurodyti į kokį produktą ji yra perdirbta.

4.9. Nacionaliniai reikalavimai: —

(1) Europos komisija, Žemės ūkio generalinis direktoratas, Žemės ūkio produktų kokybės kontrolės padalinys, B-1049 Briuselis.